**Pokaži nam pravog *chefa* u sebi: prijave za Brocoolu su otvorene!**

Ako smatraš da su tvoje kuharske vještine na razini Gordon Ramsayja (ili barem malo bolje od kuhanja tjestenine s kečapom), imamo vijest koja će te oduševiti! I ove je godine studentska udruga **eSTUDENT** za tebe pripremila jedinstveno kulinarsko natjecanje **Brocoola**, a **prijave** su upravo **otvorene!**

Za one koji još ne znaju, Brocoola je kulinarsko natjecanje namijenjeno **studentima**, a glavni mu je cilj zainteresirati i motivirati mlade ljude na promišljanje o vlastitom **zdravlju** i **pravilnoj prehrani**.

Natjecanje se odvija u dva dijela: prvi je **online** dio u kojem studenti snimaju recept na zadanu temu, ovogodišnja tema je **,,Vrlo zamotana priča,,** što znači da priprema jela mora zahtijevati motanje hrane na bilo koji način, a jelo može biti slatko ili slano. Zatim se 5 najbolje plasiranih natječe kao u pravom malom masterchefu - **uživo** u profesionalnoj kuhinji gdje možeš pozvati i vlastitog *sous chefa*!

Uživo sučeljavanje naših finalista održat će se **5. travnja**, a finalisti će imati priliku upoznati se s kuhinjom dan ranije, na kulinarskoj radionici u ***Aspiri* 4. travnja.**

**Što te očekuje?** 👩‍🍳

* Izazovi koji će testirati tvoju kreativnost i snalažljivost u kuhinji
* Tajni sastojci koji će začiniti natjecanje
* Stručni žiri sastavljen od profesionalnih kuhara
* Zabavna atmosfera i prilika da osvojiš vrhunske nagrade!

Zato pripremi pregaču, naoštri noževe i pokaži svima da studentska kuhinja može biti **puno više** od grickalica i dostave. Prijaviti se možeš na [**linku**](https://form.jotform.com/250535831354051), a prijave traju **do 20. ožujka**.

Iz naše kuhinje nitko ne odlazi praznih ruku, stoga smo za tebe pripremili niz **odličnih nagrada**! Ovogodišnji partneri projekta su *Tim Zip* te *Rio Mare i Smac (Bolton Croatia)*, a prijatelji projekta koji su omogućili nagrade su sljedeći: *Makronova, Bungee jumping "Izazov", Biovega, Polleo sport, Carta Magica, GDK Gavella, Ranch terra, Dalmaland, Helispace, Talvi putovanja, LavArt Studio, Curaprox, Segway City Tour, Hoću knjigu, Teatar Exit, Borboleta, PP Biokovo i Curry Bowl*.

Možda baš ti odneseš titulu novog **studentskog *masterchefa***, zato se prijavi i postani prava zvijezda, sigurni smo da zabave neće nedostajati! 🌟

**Saznaj više!**

Ako želiš saznati više o ovome i ostalim projektima udruge eSTUDENT, posjeti njihovu [**web stranicu**](https://www.estudent.hr/). Kako ne biste propustili najnovije informacije o radu Udruge, zaprati njihove društvene mreže – [**Facebook**](https://www.facebook.com/eSTUDENT.hr), [**Instagram**](https://www.instagram.com/estudent_hr/?hl=hr), [**Linkedln**](https://www.linkedin.com/company/estudent/), [**TikTok**](https://www.tiktok.com/@estudentudruga)i [**YouTube**](https://www.youtube.com/user/eSTUDENTudruga). Pretplati se i na [**newsletter**](https://estudent.us2.list-manage.com/subscribe/post?u=112b37afcb70afdc643ad4807&id=c115106096) kako bi te mogli obavijestiti o svim projektima na mail.